Profetaĵo de Malaĥio

eta|dekstra|150ra|Papa Blazono
**Profetaĵo de Malaĥio**, aŭ *pseŭdo-profetaĵo de Sankta Malaĥio,* havas jenan originon: fikcia esploristo de la 16-a jarcento trovas, traserĉante inter la dokumentoj de la vatikanaj arĥivoj dokumenton verkitan de Malaĥio el Arnagh kaj allasitan kaj ignoritan en tiuj vatikanaj lokoj.

La historia Malaĥio estis ĉefepiskopo de Armagh Irlando en la 12- jarcento. La fikciisto supozas ke li pilgrime venis 1139 al Romo kaj ke ĝuste dum tiu restado li verkis la serion da motoj kaj inokulis en la arĥivon kie restis ĝis kiam elpensinto roligas la esploriston kiu konstatas ke la “profetaĵo” koncernas la papojn ekde la epoko mem de Malaĥio, nome kun Celesteno la 2-a (1143–1144).

Oni unuafoje trovas la tutan profetaĵon en la verko *Lignum Vitae* (La Ligno de la Vivo) de benediktano Arnoldo Wion 1595. Ĉu li estis ankaŭ la verkisto de la motoj? kritikistoj ĝenerale konverĝas en tiu opinio.

Laŭ tiu “profetaĵo” la antaŭlasta papo estas tiu nun vivanta (2012) nome Benedikto la 16-a, difinita “Gloria olivae” (gloro de la olivarbo). Post lia morto surtroniĝos “Petrus Romanus” (Petro de Romo). Kaj ties regnado ekestos la fino de la mondo.

## Pri la enhavo de la “Profetaĵo de Malaĥio” 
La “Profetaĵo de Malaĥio”, aŭ “Profetaĵo pri la papoj,” estas listo de 112 latinlingvaj mallongaj frazoj kiuj pretendas priskribi iun individuigan karakterizon de unuopa papo. La listo komencas ekde 1143) kaj finiĝos kun la papo “Petro de Romo” post kiu aŭ dum kiu okazos la lasta juĝo.

Multe oni diskutis pri tiu lasta profetaĵo: *tiu lasta papo,* laŭ iuj filologoj de la dokumentoj *eble estis aldonita al la dokumento en 1820,* kaj do ne aperus en la originalo. Se tio estas, Malaĥio estus indikinta kiel lastan papon la nunan (2012).

Aliaj interpretistoj supozigas ke la profetanto ne sciigas ĉu la nuna papo kaj “Petrus Romanus” estas sekvantaj, kaj do eblas ke pri ili pludaŭrus la listo.

Ĉiukaze, malgraŭ ke multaj, eĉ amuziĝe, cerbumis por krei koherecon inter la papo koncernata kaj la moto lin preskribanta, oni ne forgesu, diras kritikistoj, ke temas pri temoj ekstersciencaj, kaj ke do la argumentadoj poraj kaj malporaj dependas de la individua disponebleco al tiuj temoj. Se ne sufiĉus, por senkreditigi la verkon, helpu la fakto ke pri ĝi parolas eĉ ne la biografiisto de Sankta Malaĥio, nome Sankta Bernardo de Clairvaux.
eta|dekstra|200ra|Fina parto de la profetaĵo en la *Lignum Vitae* (1595) p. 311.

## Enhavo de la dokumento 
Ĝi komencas dirante ion pri unuopa papo ekde tiu reganta dumvive de episkopo Malaĥio. Pri ili la profetaĵo ne anoncas la nomon sed kelkajn personajn kaj samtempajn eventojn pri kiuj oni senfine diskutis kaj kelkmaniere aljuĝebligis al la persono. Jen la listo:

## Listo de titolitaj papoj 
Post la la lasta profetaĵo de la pseŭdo-Malaĥio rilate la lastan papon, estas dirate *In persecutione extrema Sanctae Romanae Ecclesiae sedebit Petrus Romanus, qui pascet oves in multis tribulationibus; quibus transactis, civitas septicollis diruetur, et Judex tremendus iudicabit populum suum. Finis* (Dum ekstrema persekuto kontraŭ la Sankta Roma Eklezio sidos Roma Petro, kiu paŝtos la ŝafaron tra multaj suferoj; kiam ili pasigos, la "sepmontara" urbo ruiniĝe defalos, kaj teminda juĝisto juĝos sian popolon. Fino).

## Notoj 
## Vidu ankaŭ 
* Mito
* legendo
* Profeto

## Eksteraj ligiloj 
* http://psicosi2012.wordpress.com/2012/05/31/2012-e-la-profezia-di-malachia/ Profetio de Malaĥio kaj psikozo
* http://www.giovannipelosini.com/2012/01/la-profezia-di-malachia-sulla-fine-del-papato/ Profetio de Malaĥio kaj Fino de la mondo.

Kategorio:Katolikismo
Kategorio:Profeto
Kategorio:Esoterismo